Calgary Opera

Calgary Opera er et profesjonelt operaselskap i Calgary, Alberta i Canada. Det ble grunnlagt som Southern Alberta Opera Association i 1972, og hadde sin urpremiere i 1973 med oppsetningene La Bohème og Rigoletto. Ti år senere skiftet SAOA navn til Calgary Opera. Oppsetningene finner sted i Southern Alberta Jubilee Auditorium, akkompagnert av Calgary filharmoniske orkester og Calgary operakor. Selskapet har siden 2005 sine kontorer og lokaler for øvelser, rekvisitter og garderobe i Arrata Opera Centre som befinner seg i bygningen som tidligere huset Wesley United Church.

Calgary Operas målsetning er «To Engage our Audience and Enhance our Community through the Magic of Opera»Calgary Opera: Om oss . Besøkt 10. februar 2015.Oversatt til norsk: å engasjere vårt publikum og gjøre samfunnet bedre gjennom operaens magi.

I sesongen (november til mai) settes det opp tre produksjoner årlig, i tillegg til en årlig konsert eller resitasjon med en internasjonalt anerkjent sanger. I august 2013 arrangerte Calgary Opera for første gang den utendørs operafestivalen Opera in the Village med å sette opp Gilbert og Sullivans The Pirates of Penzance, og året etter var hovedoppsetningen i den to uker lange festivalen Leonard Bernsteins Candide.Calgary Operas oppsetningshistorie.  Besøkt 10. februar 2015. Det første året hadde ifølge Calgary Sun festivalen en dekning på 97%, og av disse var det 63% som ikke var faste besøkere.Calgary Sun: «Opera in the Village returns to Calgary with Candide, Hansel & Gretel» . Besøkt 10. februar 2015. 

Operaens «Emerging Artist Development Program» ble startet i 2005, og det ansetter hver sesong inntil åtte unge, kanadiske, sangere som er ferdig utdannet. Programmet er satt opp for å bygge bro mellom den akademiske utdannelsen og en profesjonell løpebane. Sangerne studerer og opptrer i større og mindre roller, under ledelse av operaens faste stab. Programmets mål er at studentene skal få praktisk erfaring og kunnskap om hva som trengs for å komme videre i sine (internasjonale) karrierer.Calgary Opera: Emerging Artists. About the Program . Besøkt 10. februar 2015.Calgary Opera: Emerging Artists. Alumni . Besøkt 10. februar 2015.

Calgary Opera har flere ganger satt opp bestillingsverk, enakteren Turtle Wakes av Allan Gordon Bell og Rick McNair (verdenspremiere februar 2001) var det første, som i likhet med det fjerde, The Hannaraptor ble skrevet spesielt for et ungt publikum. Det første store bestillingsverket som ble oppført hovedscenen var Filumena av John Murrell (libretto) og John Estacio (musikk). Filumena hadde verdenspremiere i januar 2003 med en ren kanadisk besetning, også i produksjonsteamet. Oppdragsgivere var Calgary Opera og Banff Centre. I 2006 fulgte Frobisher, skrevet av John Murrell (libretto) og John Estacio (musikk).Theatre Arts at The Banff Centre: «Calgary Opera and New Works»  besøkt 10. februar 2015.Calgary Opera: New work development . Besøkt 10. februar 2015.

 År Oppsetninger på hovedscenenCalgary Operas oppsetningshistorie.  Besøkt 10. februar 2015. 2014-15 Silent Night, Figaros bryllup og CarmenPressemelding, 3. april 2014. 2014 (sommer) Candide«Opera in the Village»  Besøkt 10. februar 2015. 2013-14 L'italiana in Algeri, Den flyvende hollender og Madama Butterfly 2013 (sommer) The Pirates of Penzance 2012-13 Otello, Falstaff og La traviata 2011-12 Pagliacci og Gianni Schicchi, Moby Dick og La Bohème 2010-11 Lucia di Lammermoor, The Inventor og Aida 2009-10 Manon, Little Women og Don Giovanni 2008-09 Faust, Ariadne auf Naxos og Barbereren i Sevilla 2007-08 Rigoletto, The Ballad of Baby Doe og Tosca 2006-07 La Cenerentola, Frobisher og Carmen 2005-06 Turandot, Dead Man Walking og Tryllefløyten 2004-05 Southern Alberta Jubilee Auditorium var stengt for oppussing 2003-04 Roméo et Juliette, Sweeney Todd og Hoffmanns eventyr 2002-03 Hänsel und Gretel, Filumena og La traviata 2001-02 Figaros bryllup, La Bohème og Don Pasquale 2000-01 Il trovatore, Turtle Wakes og Madama Butterfly 1999-00 Perlefiskerne, Aida og Flaggermusen 1998-99 Rigoletto, Don Giovanni og Carmen 1997-98 Tosca, Barbereren i Sevilla og Faust 1996-97 Turandot, Mikado og Tryllefløyten 1995-96 La Bohème, La Cenerentola og Eugen Onegin

 Referanser 

 Eksterne lenker 
 Calgary Operas hjemmesider

Kategori:Calgary
Kategori:Opera
Kategori:Organisasjoner etablert i 1972
Kategori:Kunst og kultur i 1972
Kategori:1972 i Canada